CELEX: 62009CN0043
Language: fi
Date: 2009-01-29 00:00:00
Title: Asia C-43/09 P: Valitus, jonka Helleenien tasavalta on tehnyt 29.1.2009 yhteisöjen ensimmäisen oikeusasteen tuomioistuimen (kahdeksas jaosto) asiassa T-404/05, Helleenien tasavalta v. Euroopan yhteisöjen komissio, 19.11.2008 antamasta tuomiosta

21.3.2009   
            
            
               FI
            
            
               Euroopan unionin virallinen lehti
            
            
               C 69/29
            
         Valitus, jonka Helleenien tasavalta on tehnyt 29.1.2009 yhteisöjen ensimmäisen oikeusasteen tuomioistuimen (kahdeksas jaosto) asiassa T-404/05, Helleenien tasavalta v. Euroopan yhteisöjen komissio, 19.11.2008 antamasta tuomiosta
   (Asia C-43/09 P)
   (2009/C 69/53)
   Oikeudenkäyntikieli: kreikka
   Asianosaiset
   
      Valittaja: Helleenien tasavalta (asiamiehet: Charalampos Meidanis ja M. Tassopoulou)
   
      Vastapuoli: Euroopan yhteisöjen komissio
   Vaatimukset
   
               —
            
            
               Käsiteltävänä oleva valitus on otettava tutkittavaksi ja todettava perustelluksi.
            
         
               —
            
            
               Euroopan yhteisöjen ensimmäisen oikeusasteen tuomioistuimen asiassa T-404/05, Helleenien tasavalta vastaan Euroopan yhteisöjen komissio, 19.11.2008 antama tuomio, joka on tämän valituksen kohteena, on kumottava kokonaisuudessaan.
            
         
               —
            
            
               Vastapuoli on velvoitettava korvaamaan kaikki valittajan oikeudenkäyntikulut.
            
         Oikeudelliset perusteet ja pääasialliset perustelut
   Euroopan yhteisöjen ensimmäisen oikeusasteen tuomioistuin hylkäsi 19.11.2008 antamassaan tuomiossa, jonka kumoamista nyt käsiteltävänä olevassa kumoamisvaatimuksessa vaaditaan, kanteen kokonaisuudessaan.
   Kyseisen tuomion kumoamista koskevan vaatimuksensa tueksi Helleenien tasavalta esittää kolme perustetta.
   Ensimmäisessä perusteessa valittaja esittää, että ensimmäisen oikeusasteen tuomioistuin on tulkinnut ja soveltanut yhteisön oikeutta väärin sen kysymyksen osalta, joka koskee komission ajallista toimivaltuutta määrätä kyseessä oleva rahoituskorjaus, ja että kyseisen tuomioistuimen tuomion perustelut ovat ristiriitaiset.
   Toinen peruste perustuu väitteeseen siitä, että ensimmäisen oikeusasteen tuomioistuin on tulkinnut ja soveltanut yhteisön oikeutta väärin siltä osin kuin kyse on taannehtivuuskieltoa koskevan periaatteen loukkaamisesta mainontatoimenpiteiden noudattamisen osalta, ja että kyseisen tuomioistuimen tuomion perustelut ovat tältä osin ristiriitaiset.
   Kolmas peruste perustuu siihen, että ensimmäisen oikeusasteen tuomioistuin on loukannut yhteisön oikeuden suhteellisuusperiaatetta.